

**แผนการจัดการเรียนรู้ที่ ๑  
หน่วยการเรียนรู้ที่ ๒ เรื่องการเขียนรายงานเชิงวิชาการ  
แผนการจัดการเรียนรู้เรื่องการเขียนรายงานเชิงวิชาการ จำนวน ๔ คาบ   
ผู้สอน อาจารย์จารุวัลย์ พิมผนวช**

**มาตรฐานการเรียนรู้/ตัวชี้วัด**  
 **มาตรฐาน**   
 ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนินชีวิต และมีนิสัยรักการอ่าน

ท ๒.๑ **ใช้กระบวนการเขียนเขียนสื่อสาร เขียนเรียงความ ย่อความ และเขียน เรื่องราวในรูปแบบต่าง ๆ เขียนรายงานข้อมูลสารสนเทศและรายงาน การศึกษาค้นคว้าอย่างมีประสิทธิภาพ  
 ตัวชี้วัด**

ท ๑.๑ ม. ๔-๖/๗ อ่านเรื่องต่าง ๆ แล้วเขียนกรอบแนวคิด ผังความคิด บันทึก ย่อความ

และรายงาน

ท ๑.๑ ม. ๔-๖/๙ มีมารยาทในการอ่าน

ท ๒.๑ ม. ๔-๖/๓ เขียนย่อความจากสื่อที่มีรูปแบบและเนื้อหาหลากหลาย

ท ๒.๑ ม. ๔-๖/๔ ผลิตงานเขียนของตนเองในรูปแบบต่าง ๆ

ท ๒.๑ ม. ๔-๖/๕ ประเมินงานเขียนของผู้อื่น แล้วนำมาพัฒนางานเขียนของตนเอง

ท ๒.๑ ม. ๔-๖/๖เขียนรายงานการศึกษาค้นคว้าเรื่องที่สนใจตามหลักการเขียนเชิงวิชาการ และใช้ข้อมูลสารสนเทศอ้างอิงอย่างถูกต้อง

ท ๒.๑ ม. ๔-๖/๗ บันทึกการศึกษาค้นคว้าเพื่อนำไปพัฒนาตนเองอย่างสม่ำเสมอ

ท ๒.๑ ม. ๔-๖/๘ มีมารยาทในการเขียน

**จุดประสงค์การเรียนรู้** ๑. อธิบายกลวิธีการจดบันทึกในรูปแบบต่าง ๆ

๒. อธิบายการอ้างอิงแหล่งที่มาของข้อมูลการจดบันทึก

๓. จดบันทึกจากการฟัง

๔. จดบันทึกจากการอ่าน

๕. จดบันทึกจากประสบการณ์ตรง

๖. อ้างอิงแหล่งที่มาของการจดบันทึกได้ถูกต้อง ชัดเจน

๗. ใช้ประโยชน์จากการจดบันทึกในรูปแบบต่าง ๆ ได้อย่างมีประสิทธิภาพ

๘. เห็นความสำคัญของการจดบันทึก

๙. อธิบายส่วนประกอบของรายงานเชิงวิชาการ

๑๐. อธิบายส่วนนำ ส่วนเนื้อหา และส่วนท้ายของรายงานเชิงวิชาการ

๑๑. วางแผนการทำรายงานเชิงวิชาการ

๑๒. เขียนส่วนประกอบของรายงานเชิงวิชาการ

๑๓. นำความรู้เรื่องส่วนประกอบของรายงานเชิงวิชาการไปทำรายงานเชิงวิชาการได้

๑๔. อธิบายขั้นตอนการเขียนรายงานเชิงวิชาการ

๑๕. เขียนรายงานเชิงวิชาการ

๑๖. เห็นความสำคัญของการเขียนรายงานเชิงวิชาการ

๑๗. เขียนรายงานเชิงวิชาการ

๑๘. เขียนปัญหาในการทำรายงานเชิงวิชาการ

๑๙. เห็นคุณค่าของรายงานเชิงวิชาการ

**สาระสำคัญ**

๑. การจดบันทึกเป็นสิ่งที่สำคัญสำหรับคนในสังคมปัจจุบัน เพราะการจดบันทึกจะเป็นสิ่งที่เตือน

ความจำและเก็บเกี่ยวประสบการณ์ต่าง ๆ มาใช้ในการดำรงชีวิตให้มีคุณภาพ โดยการจดบันทึกสามารถจดได้หลายวิธี อาทิ จดจากการฟัง จดจากการอ่าน และจดจากประสบการณ์ที่ตนเองได้ประสบ เพื่อสะท้อนตนเอง

และฝึกฝนตนเองด้วย

๒. ส่วนประกอบของรายงานเชิงวิชาการ เป็นขั้นตอนการวางแผนการทำรายงานเชิงวิชาการ

ให้เป็นระบบตามแบบแผนมาตรฐานและมีความเป็นระเบียบ เพื่อผลการทำรายงานเชิงวิชาการที่ถูกต้องสมบูรณ์

๓. ขั้นตอนการเขียนรายงานเชิงวิชาการ เป็นข้อปฏิบัติตามขั้นตอนข้างต้นที่ผู้ต้องการจะทำรายงาน

เชิงวิชาการสมควรจะทำการศึกษา เพื่อที่จะสามารถทำผลงานออกมาได้อย่างมีประสิทธิภาพ เพราะรายละเอียด

การทำรายงานเชิงวิชาการมีหลายประการจึงต้องใช้ขั้นตอนเป็นการรู้เทคนิคในการทำอย่างชัดเจน

๔. การเขียนรายงาน เป็นการเขียนเสนอผลงานที่ได้จากการศึกษาค้นคว้าหรือปฏิบัติงานอย่างใด

อย่างหนึ่งโดยละเอียด เพื่อให้ครูผู้สั่งงานหรือผู้สนใจทั่วไปพิจารณา โดยปรกติการเขียนรายงานเชิงวิชาการ

ในชั้นเรียนมีเป้าหมายสำหรับอาจารย์ผู้สอนหรือผู้สั่งงานเป็นสำคัญเพื่อให้นักเรียนได้รับความรู้และนำเสนอผลงานของตนเอง ให้มีประโยชน์

**สาระการเรียนรู้**

๑. ความรู้

๑) การจดบันทึกในรูปแบบต่าง ๆ

๒) การอ้างอิงแหล่งที่มาของการจดบันทึก ๓) ส่วนประกอบของรายงานเชิงวิชาการ

๔) การวางแผนการทำรายงานเชิงวิชาการ

๕) ขั้นตอนการเขียนรายงานเชิงวิชาการ

๖) การทำรายงานเชิงวิชาการ

๒. ทักษะ/กระบวนการ/กระบวนการคิด

การจำแนก การให้เหตุผล การสังเคราะห์ การปฏิบัติ/การสาธิต การประยุกต์/การปรับปรุง

การแก้ปัญหา การประเมินค่า การสรุปความรู้

๓. คุณลักษณะอันพึงประสงค์

มีวินัย ใฝ่เรียนรู้ มุ่งมั่นในการทำงาน รักความเป็นไทย

๔. สมรรถนะสำคัญของผู้เรียน

ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต ความสามารถในการใช้เทคโนโลยี

**หลักฐานการเรียนรู้**

รายงานเชิงวิชาการ

**การวัดและการประเมินผลการเรียนรู้**

๑. วิธีการวัดและประเมินผล

๑) สังเกตพฤติกรรมของนักเรียนในการเข้าร่วมกิจกรรม

๒) สังเกตพฤติกรรมของนักเรียนในการเข้าร่วมกิจกรรมกลุ่ม

๓) ตรวจรายงานเชิงวิชาการ

๒. เครื่องมือ

๑) แบบสังเกตพฤติกรรมการเข้าร่วมกิจกรรม

๒) แบบสังเกตพฤติกรรมการเข้าร่วมกิจกรรมกลุ่ม

๓. เกณฑ์การประเมิน

๑) การประเมินพฤติกรรมการเข้าร่วมกิจกรรม

ผ่านตั้งแต่ ๒ รายการ ถือว่า ผ่าน

ผ่าน ๑ รายการ ถือว่า ไม่ผ่าน

๒) การประเมินพฤติกรรมการเข้าร่วมกิจกรรม

คะแนน ๙-๑๐ ระดับ ดีมาก

คะแนน ๗-๘ ระดับ ดี

คะแนน ๕-๖ ระดับ พอใช้

คะแนน ๐-๔ ระดับ ควรปรับปรุง

**การจัดกิจกรรมการเรียนรู้**

๑. ให้นักเรียนศึกษาข้อมูลความรู้ เรื่อง การจดบันทึก พร้อมการอธิบายจากครูอย่างชัดเจนในเรื่อง

วิธีการจดบันทึกประเภทต่าง ๆ พร้อมสอดแทรกประสบการณ์จากสถานการณ์การจดบันทึกในชีวิตครู

เพื่อให้นักเรียนได้เข้าใจถึงความสำคัญในการจดบันทึกและเห็นภาพอย่างชัดเจน

๒. ให้นักเรียนทำใบงานที่ ๒๖ เรื่อง การจดบันทึก เพื่อให้นักเรียนสามารถจดบันทึกอย่างมีประสิทธิภาพเพื่อใช้ในการสร้างผลงานที่ครูจะให้ปฏิบัติต่อไป

๓. ครูเล่าวรรณคดีเรื่อง “ไตรภูมิพระร่วง” และให้นักเรียนจดบันทึกจากการฟังในประเด็นสำคัญความยาว ๑ หน้า

๔. ให้นักเรียนฟังข้อมูลจากรายการทางวิทยุ ๑ รายการ และจดบันทึกในสิ่งที่ตนเองคิดว่าสำคัญ

๕. ครูอธิบายการอ้างอิงแหล่งความรู้และวิธีการเขียนอ้างอิงแหล่งความรู้จากการฟังเพื่อใช้

เขียนในการจดบันทึกจากการฟังให้สมบูรณ์

๖. ครูสรุปการจดบันทึกจากการฟัง และแสดงผลการจดบันทึกจากการฟังที่ถูกต้องและสมบูรณ์

ให้นักเรียนดูเป็นตัวอย่าง เพื่อให้นักเรียนเห็นข้อบกพร่องของตนเองเพื่อปรับปรุงการจดบันทึกจากการฟัง

ของตนเองให้ดีขึ้น

๗. ให้นักเรียนอ่านนิทานพื้นบ้านที่ครูเตรียมมา อาทิ เรื่อง สังข์ทอง และให้นักเรียนจดบันทึกจากการอ่านอย่างละเอียด

๘. ครูอธิบายการอ้างอิงแหล่งความรู้และวิธีการเขียนอ้างอิงแหล่งความรู้จากการอ่าน ในรูปแบบต่าง ๆ ที่มาจากหลายแหล่งข้อมูล เพื่อใช้เขียนในการจดบันทึกจากการอ่านให้สมบูรณ์

๙. ครูสรุปการจดบันทึกจากการอ่าน และแสดงผลการจดบันทึกจากการอ่านที่ถูกต้องและสมบูรณ์

ให้นักเรียนดูเป็นตัวอย่าง เพื่อให้นักเรียนเห็นข้อบกพร่องของตนเองเพื่อปรับปรุงการจดบันทึกจากการอ่าน

ของตนเองให้ดีขึ้น

๑๐. ให้นักเรียนจดบันทึกเหตุการณ์ภายในชั่วโมงที่ครูสอนการจดบันทึกตั้งแต่เริ่มต้นชั่วโมง

จนถึงเวลาปัจจุบัน เพื่อให้นักเรียน ฝึกการจดบันทึกจากประสบการณ์ตรง พร้อมอธิบายการจดบันทึก

จากประสบการณ์ตรง ให้นักเรียนสามารถเข้าใจการจดบันทึกจากประสบการณ์ตรงอย่างชัดเจน

และผลิตผลงานออกมาอย่างมีคุณภาพ

๑๑. ให้นักเรียนเขียนข้อบกพร่องของตนเองให้การจดบันทึกแต่ละประเภท เพื่อให้นักเรียนได้รู้ถึง

ความบกพร่องในการจดบันทึกของตน และแก้ไขข้อบกพร่องนั้นให้มีการจดบันทึกมีความสมบูรณ์มากขึ้น

๑๒. ให้นักเรียนและครูร่วมกันสรุปความรู้ ดังนี้

- การจดบันทึกเป็นสิ่งที่สำคัญสำหรับคนในสังคมปัจจุบัน เพราะการจดบันทึกจะเป็นสิ่งที่

เตือนความจำและเก็บเกี่ยวประสบการณ์ต่าง ๆ มาใช้ในการดำรงชีวิตให้มีคุณภาพ โดยการจดบันทึกสามารถ

จดได้หลายวิธี อาทิ จดจากการอ่าน และจดจากประสบการณ์ที่ตนเองได้ประสบ เพื่อสะท้อนตนเอง

และฝึกฝนตนเองด้วย

๑๓. ให้นักเรียนศึกษาข้อมูลความรู้ เรื่อง ส่วนประกอบของรายงานวิชาการ พร้อมการอธิบายจากครู

อย่างชัดเจนในรายละเอียดของส่วนประกอบต่าง ๆ ในรายงานเชิงวิชาการ พร้อมยกตัวอย่างการเขียน

ให้นักเรียนเห็น

๑๔. ครูอธิบายความรู้ต่าง ๆ ในส่วนนำของรายงานเชิงวิชาการ คือ หน้าปก ใบรองปก ปกใน คำนำ

และสารบัญ

๑๕. ให้นักเรียนฝึกการเขียนหน้าปก ปกใน และสารบัญ จากโจทย์ที่ครูให้โดยเฉพาะการเขียน คำนำ

มีวิธีการเขียนการที่แตกต่างจากส่วนอื่นคือ มีส่วนนำ เนื้อความ และส่วนท้าย และเป็นส่วนที่สำคัญมากที่สุด

ของส่วนนำในส่วนประกอบของรายงานเชิงวิชาการ

๑๖. ครูอธิบายความรู้ในส่วนท้ายของรายงานเชิงวิชาการ คือ การอ้างอิงและบรรณานุกรม

๑๗. ให้นักเรียนเขียนบรรณานุกรมจากหนังสืออะไรก็ได้ ๑ เล่ม อย่างถูกต้องตามหลักการเขียน

บรรณานุกรม

๑๘. ให้นักเรียนทำใบงานกิจกรรม เรื่อง ส่วนประกอบของรายงานเชิงวิชาการ แล้วร่วมกันตรวจสอบ

ความถูกต้อง

๑๙. ให้นักเรียนช่วยกันตั้งหัวข้อการทำรายงาน ครูสาธิตการเขียนปกรายงาน คำนำ และสารบัญ

เป็นตัวอย่าง รวมทั้งการอธิบายการวางเค้าโครงของส่วนเนื้อหา รวมทั้งเขียนบรรณานุกรมเป็นตัวอย่าง

ให้นักเรียนเห็น เพื่อให้นักเรียนเข้าใจอย่างชัดเจน

๒๐. ให้นักเรียนแบ่งกลุ่ม กลุ่มละ ๕ คน เพื่อคิดหาหัวข้อทำรายงานเชิงวิชาการ เพื่อทำรายงาน

เชิงวิชาการแบบสมบูรณ์

๒๑.ให้นักเรียนและครูร่วมกันสรุปความรู้ ดังนี้

- ส่วนประกอบของรายงานเชิงวิชาการ เป็นขั้นตอนการวางแผนการทำรายงานเชิงวิชาการ

ให้เป็นระบบตามแบบแผนมาตรฐานและมีความเป็นระเบียบ เพื่อผลการทำรายงานเชิงวิชาการที่ถูกต้อง

สมบูรณ์

๒๒. ให้นักเรียนศึกษาข้อมูลความรู้ เรื่อง ขั้นตอนการทำรายงานเชิงวิชาการ พร้อมการอธิบาย

จากครูอย่างชัดเจน พร้อมสอดแทรกประสบการณ์จากสถานการณ์จริงที่ครูเคยทำรายงานเชิงวิชาการมา

เพื่อให้นักเรียนเข้าใจถึงความสำคัญของขั้นตอนการทำรายงานเชิงวิชาการและเห็นภาพตัวอย่างในการทำ

อย่างชัดเจน พร้อมทั้งครูผู้สอนแสดงเหตุผลว่าทำไมเราต้องศึกษาขั้นตอนการทำรายงานเชิงวิชาการ

พร้อมอธิบายขั้นตอนการทำรายงานเชิงวิชาการในแต่ละข้อ ให้แสดงเหตุผลตามหัวข้อที่กำหนด

๒๓. ให้นักเรียนร่วมเสวนาแสดงความคิดเห็นในหัวข้อ “ขั้นตอนการทำรายงานเชิงวิชาการ

มีความจำเป็นหรือไม่” นักเรียนจะแสดงความเหมือนและความต่างทางความคิดตามหัวข้อ เพราะนักเรียน

แต่ละคนแสดงข้อมูลให้เห็นว่า นักเรียนมีความคิดเห็นกับขั้นตอนการทำรายงานเชิงวิชาการอย่างไร

๒๔. ครูและนักเรียนร่วมกันสรุปผลการเสวนา เพื่อหามติว่า การทำรายงานเชิงวิชาการจำเป็นต้องรู้ขั้นตอนการทำรายงานเชิงวิชาการ เพื่อให้ผลสรุปเป็นความคิดเดียวกันทั้งห้องและใช้เป็นแนวปฏิบัติ

๒๕. ให้นักเรียนนำเสนอหัวข้อรายงานเชิงวิชาการที่ครูสั่งให้ไปค้นคว้ามาในชั่วโมงที่แล้ว

เพื่อครูจะประเมินผลและเพิ่มเติมส่วนที่ขาดหาย รวมถึงให้นักเรียนเริ่มลงมือทำรายงานเชิงวิชาการ

ให้สมบูรณ์และส่งผลงานในครั้งต่อไป

๒๖. ครูอธิบายการทำบรรณานุกรมอย่างละเอียด เพราะเป็นส่วนที่สำคัญที่สุดในการทำรายงานเชิงวิชาการ เพราะเป็นส่วนที่ต้องใช้การจดจำ และห้ามผิดพลาด

๒๗. ให้นักเรียนทุกคนออกมาสาธิตการเขียนบรรณานุกรมจากหนังสืออะไรก็ได้ที่ตนเองมี ให้เพื่อนเห็นการเขียนบรรณานุกรมในหลายรูปแบบ พร้อมครูตรวจทานความถูกต้อง และให้นักเรียนจำการเขียนเป็นต้นแบบ   
 ๒๘. ให้นักเรียนทำใบกิจกรรม เรื่อง การเขียนบรรณานุกรม แล้วร่วมกันตรวจสอบความถูกต้อง

๒๙. ให้นักเรียนและครูร่วมกันสรุปความรู้ ดังนี้

- ขั้นตอนการเขียนรายงานเชิงวิชาการ เป็นข้อปฏิบัติตามขั้นตอนข้างต้นที่ผู้ต้องการจะทำรายงาน

เชิงวิชาการสมควรจะทำการศึกษา เพื่อที่จะสามารถทำผลงานออกมาได้อย่างมีประสิทธิภาพ เพราะรายละเอียด

การทำรายงานเชิงวิชาการมีหลายประการจึงต้องใช้ขั้นตอนเป็นการรู้เทคนิคในการทำอย่างชัดเจน

๓๐. ครูนัดหมายการส่งรายงานเชิงวิชาการและพร้อมนำเสนอในชั่วโมงต่อไป

๓๑. ให้นักเรียนเขียนบทพูดเพื่อเตรียมตัวนำเสนอรายงานเชิงวิชาการของกลุ่มตนเอง

๓๒. ครูตรวจผลการทำรายงานเชิงวิชาการ แล้วให้นักเรียนแก้ไขส่วนที่ผิดพลาดให้ถูกต้อง

จนได้เป็นรายงานเชิงวิชาการที่สมบูรณ์

๓๓. ให้นักเรียนนำเสนอทุกส่วนในรายงานเชิงวิชาการ ที่กลุ่มตนเองอาทิ คำนำ บทนำ เนื้อเรื่อง

รวมถึงบรรณานุกรม

๓๔. ให้นักเรียนในชั้นร่วมกันประเมินการนำเสนอของแต่ละกลุ่ม รวมถึงการทำรายงานเชิงวิชาการ

ของกลุ่มที่กำลังนำเสนอว่าทำออกมาดีหรือไม่ ความสมบูรณ์มีเพียงใด พร้อมเตรียมแสดงความคิดเห็น

อย่างละเอียด

๓๕. ครูและนักเรียนร่วมกันแสดงความคิดเห็นเมื่อกลุ่มที่นำเสนอ นำเสนอจบ เพื่อให้เห็นข้อผิดพลาด

และนำไปแก้ไข

๓๖. ครูสรุปผลการทำรายงานเชิงวิชาการของกลุ่มนักเรียนในภาพรวม และให้นักเรียนแก้ไข

ส่วนที่ผิดพลาดของรายงานเพื่อนำส่งครูต่อไป

๓๗. ให้นักเรียนร่วมกันเสวนาแสดงความคิดเห็น หัวข้อ “ปัญหาการทำรายงานเชิงวิชาการ” เพื่อให้

นักเรียนนำปัญหาที่กลุ่มของตนเองได้ประสบมาแลกเปลี่ยนกันและร่วมกันคิดเพื่อที่จะหาทางแก้ไขปัญหา

ที่เกิดขึ้นนั้น เพื่อไม่ให้เกิดอีก

๓๘. ให้นักเรียนและครูร่วมกันสรุปความรู้ ดังนี้

- การเขียนรายงานเป็นการเขียนเสนอผลงานที่ได้จากการศึกษาค้นคว้าหรือปฏิบัติงานอย่างใด

อย่างหนึ่งโดยละเอียด เพื่อให้ครูผู้สั่งงานหรือผู้สนใจทั่วไปพิจารณา โดยปรกติการเขียนรายงานเชิงวิชาการ

ในชั้นเรียนมีเป้าหมายสำหรับอาจารย์ผู้สอนหรือผู้สั่งงานเป็นสำคัญเพื่อให้นักเรียนได้รับความรู้และนำเสนอผลงานของตนเองให้มีประโยชน์

**สื่อการเรียนรู้** ๑. หนังสือวรรณคดีและวรรณกรรม

๒. วิทยุ

๓. ซีดีรายการวิทยุ

**เกณฑ์การประเมินผลตามสภาพจริง (Rubrics)**

การประเมินใบงานนี้ให้ผู้สอนพิจารณาจากเกณฑ์การประเมินผลตามสภาพจริง (Rubrics)

เรื่อง การเขียนรายงานเชิงวิชาการ

|  |  |  |  |  |
| --- | --- | --- | --- | --- |
| **ระดับคะแนน**  **เกณฑ์การประเมิน** | **๔**  **(๑๐ คะแนน)** | **๓**  **(๙ คะแนน)** | **๒**  **(๗-๘ คะแนน)** | **๑**  **(๕-๖ คะแนน)** |
| การเขียนรายงาน  เชิงวิชาการ | มีส่วนประกอบ  ของรายงาน  ครบถ้วน  นำเสนอข้อมูล  ละเอียด ชัดเจน  และหลากหลาย  ทุกข้อมูลเชื่อมโยง  สัมพันธ์กับหัวข้อ  เรียบเรียงเนื้อหา  ตามลำดับและ  ต่อเนื่องกันดี  จัดรูปแบบการ  นำเสนอน่าสนใจ  เรียงลำดับหัวข้อ  ชัดเจน เข้าใจง่าย  มีภาพประกอบ  สวยงาม และ  อยู่ในตำแหน่งที่  เหมาะสมทุกภาพ | มีส่วนประกอบ  ของรายงาน  ครบถ้วน  นำเสนอข้อมูล  ละเอียด ชัดเจน  และหลากหลาย  ทุกข้อมูลเชื่อมโยง  สัมพันธ์กับหัวข้อ  เรียบเรียงเนื้อหา  ตามลำดับ การจัด  วางหัวข้อชัดเจน  ทำให้เข้าใจง่าย  และเป็นระเบียบ  มีภาพประกอบ  หลายภาพ ช่วย  เพิ่มความน่าสนใน | มีส่วนประกอบ  ของรายงาน  ครบถ้วน  นำเสนอข้อมูล  ไม่ละเอียดมากนัก  แต่ก็เชื่อมโยง  สัมพันธ์กับหัวข้อ  และเรียบเรียง  เนื้อหาตามลำดับ  ส่วนการจัดวาง  หัวข้อยังสับสน  เล็กน้อย และมี  ภาพประกอบ  พอสมควร | มีส่วนประกอบ  ของรายงาน  ครบถ้วน  นำเสนอข้อมูล  ยังไม่ละเอียด  มีข้อมูลบางส่วน  ไม่สัมพันธ์  กับหัวข้อ  การเรียบเรียงเนื้อหา  และการจัดวาง  หัวข้อยังสับสน  มีภาพประกอบ  เพียงเล็กน้อย |

**ข้อเสนอแนะของผู้บริหารสถานศึกษา**

....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

ลงชื่อ..........................................................................ผู้บริหารสถานศึกษา

(.........................................................................)

**บันทึกผลการจัดกิจกรรมการเรียนรู้**

๑. ผลการสอน   
....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

๒. ปัญหา/อุปสรรค   
....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

๓. ข้อเสนอแนะ/แนวทางแก้ไข   
........................................................................................................................................................................................................................................................................................................................................................................................................................................................................................................................................................................................................................................................................................................................  
............................................................................................................................................................................................................................................................................................................................................................

ลงชื่อ.....................................................ครูผู้สอน

(นางสาวจารุวัลย์ พิมผนวช)